### 13.    Beslutning om frigivelse af rådighedsbeløb til etablering af [adresse], Kalundborg

**Åbent**

Sagsnr.: 326-2017-41697       J.nr.: 01.02.16           Dokumentnr.:
326-2018-20690

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på 7,178 mio. kr. til en ny station i [adresse]. Beløbet er
det sidste beløb, som er afsat til [adresse], og der søges om
frigivelse af det samlede rådighedsbeløb.

**Indstillinger**

Direktøren indstiller, at der gives en anlægsbevilling på
7,178 mio. kr. til planlægning, rådgiverydelser og anlæg af den nye station i
[adresse] finansieret af det afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2018 er der afsat et
rådighedsbeløb på 7,178 mio. kr. til en ny station i [adresse]. I 2016 og
2017 er der givet anlægsbevillinger på henholdsvis 0,7 mio. kr. og 1,425 mio.
kr. Af de to bevillinger resterer samlet cirka 1,4 mio. kr.

Når rådighedsbeløbet for 2018 er frigivet, skal det - sammen
med det resterende beløb på cirka 1,4 mio. kr. fra 2016 og 2017 - finansiere
rådgiverydelser, detailprojektering, udarbejdelse af udbudsmateriale og
konkrete anlæg for den nye station i Kalundborg by. Projektet gennemføres i
samarbejde med Banedanmark og NOVO. Stationen forventes at have positiv
betydning for byen og for udviklingen af det omkringliggende erhvervsområde
([adresse]) og NOVO.

Projektet er kommet til detailfasen. Her er det på baggrund
af et tilbud estimeret, at rådgiverydelserne inkl. optioner for hovedprojektet
vil koste 0,72 mio. kr.

Det betyder, at der er ca. 7,88 mio. kr. til selve anlægget
og til rådgiverydelser i forbindelse med byggeledelse og fagtilsyn. For disse
rådgiverydelser er der endnu ikke indhentet tilbud, og det er derfor uvist om
de kan indeholdes i budgettet. Dertil kommer, at selve anlægget kan vise sig
dyrene end estimeret pga. uforudsete udgifter og aflønning af interne
arbejdstimer.

Kommunen afholder udgifter til blandt andet forplads,
læskure, cykelparkering og parkerings-arealer i tilknytning til den nye
station. Vej, fortov og cykelsti til stationsområdet behandles som en særskilt
anlægsopgave, hvortil der også er afsat midler på Budget 2018. På bilag 1 og 2
ses en foreløbig situationsplan for stationsområdet.

Banedanmark afholder udgifter til gangbro, ramper og de
bane- og stationstekniske anlæg.

NOVO afholder omkostninger til projektering og udførelse af
forplads på NOVO's arealer på sydsiden af banen samt de nødvendige
sikkerhedsmæssige foranstaltninger (ADK-anlæg). NOVO medfinansierer i øvrigt en
del af bro- og rampeanlægget over jernbanen.

*Stationens vigtighed*

Siden 2009 har Kalundborg Kommune arbejdet på at få en ny
station i [adresse]. Det var derfor meget glædeligt, da der blev
bevilliget statslige midler til stationsprojektet i 2015, og det konkrete
arbejde for en ny station kunne begynde. Projektet blev dog udfordret, da det i
løbet af 2017 vidste sig, at Banedanmarks udgifter ikke kunne holdes indenfor
den statslige bevilling - Noget som tit kan skrinlægge et projekt. Men på grund
af et tæt samarbejde mellem Banedanmark, NOVO og Kalundborg Kommune lykkedes
det at få forhøjet den statslige bevilling. Medvirkende hertil var desuden, at
Kalundborg Kommune har tydeliggjort gennem den lokale planlægning og politiske
beslutninger, at stationen er afgørende for udviklingen af [adresse].

Det har derfor haft en positiv effekt, at Kalundborg Kommune
udover deltagelse i stationsprojektet har afsat 25-30 mio. kr. på budgettet til
anlæggelse af nye veje, cykelstier og fortove til brugerne i erhvervsområdet,
Sine Jensen. Desuden forventes de eksisterende uddannelsesinstitutioner, der
ligger i området, at blive suppleret med yderligere uddannelser, og som over de
kommende år har et potentiale på ca. 300 studerende.

Stationen forventes at stå klar i december 2018.

**Økonomiske konsekvenser**

Der er afsat et rådighedsbeløb på 7,178 mio. kr. i 2018 til
etablering af [adresse]. Økonomichefen bemærker, at
restrådighedsbeløbet herefter udgør 0 kr. i 2018.

De løbende driftsudgifter skønnes på nuværende tidspunkt at
udgøre 140.000 kr. årligt fra og med år 2019 til bl.a. renholdelse, pasning af
beplantninger, vedligeholdelse af skilte, belægninger m.m. og drift af udelysog
vejafvanding. Driftsudgifterne vil blive kvalificeret yderligere i forbindelse
med projektets detailfase og vil blive fremlagt til politisk behandling i
forbindelse med budgetlægningen for 2019

**Bilag**

|  |  |
| --- | --- |
| Bilag 1 - Stationsforplads 1:500 | 326-2018-30525 |
| Bilag 2 - Gundhild Jespersen 1:2000 | 326-2018-30524 |